
GRAD ZAGREB

GRADSKA ČETVRT NOVI ZAGREB – ISTOK

MJESNI ODBOR „VELIKO POLJE“
Vijeće Mjesnog odbora „Veliko Polje“
KLASA: 024-08/22-003/116
URBROJ: 251-13-11-9-22-3
Zagreb, 24. siječnja 2022.
Z A P I S N I K

s 8. (osme) sjednice Vijeća Mjesnog odbora Veliko Polje, održane 24. siječnja 2022., u prostoru Mjesne samouprave, Velikopoljska ulica 9g, s početkom u 19.00 sati.


Nazočni članovi Vijeća: Marsela Alić, Milenko Arapović, Vanja Rodić
              Ostali nazočni : B. P.
              Predsjedava : Marsela Alić, predsjednica Vijeća

              Zapisnik vodi :  Vanja Rodić,  potpredsjednica Vijeća

              Predsjednica VMO, gđa Marsela Alić konstatira da je nazočno 3 od ukupno 5 članova Vijeća, što znači da Vijeće može pravovaljano odlučivati, te otvara 8. sjednicu Vijeća Mjesnog odbora Veliko Polje. Predsjednica VMO također napominje da se sjednica snima tonskim zapisom, te se uključuje mobitel s funkcijom snimanja. 
             USVAJANJE ZAPISNIKA

            Vijeće Mjesnog odbora Veliko Polje tekst zapisnika sa 7. sjednice VMO Veliko Polje usvaja (2/3 za). Vijećnik Milenko Arapović prigovorio je da u zapisniku sa 7. sjednice nema ništa o čemu se raspravljalo nakon njegovog odlaska. 
            USVAJANJE DNEVNOG REDA
Na prijedlog predsjednice Vijeća dnevni red usvojen je jednoglasno (3 ˝za˝ od 3).
D n e v n i   r e d
1. Izvješće o radu VMO Veliko Polje u 2021. godini (oba saziva) -  zaključak, donosi se

2. Program rada VMO Veliko Polje za 2022. godinu -  zaključak, donosi se

3. Prijedlozi izmjene programa održavanja za 2022.godinu u naselju Veliko Polje – zaključak, donosi se

4. Obilježavanje parkirnih mjesta Mjesnog odbora Veliko Polje -  zaključak, donosi se

5. Obnova autobusnog stajališta Veliko Polje ispred autosalona Toyota - informacija

6. Saniranje rupa na cesti prema Velikoj Mlaki -  zaključak, donosi se

7. Zahtjev za povremeno korištenje prostora Mjesne samouprave Veliko Polje za potrebe političke stranke Bandić Milan 365- Stranka rada i solidarnosti – zaključak, donosi se

8. Uklanjanje viška nepotrebnih prometnih znakova i zabrana parkiranja teretnih vozila u Cetinskoj ulici – zaključak, donosi se

9. Zahtjev prema Gradskom uredu za prostorno uređenje, izgradnju grada, graditeljstvo, komunalne poslove i promet vezano za ispravnost građenja objekata na križanju Imotske i Gajeve ulice – zaključak, donosi se

10. Zahtjev za izdavanjem zabrane stajanja i parkiranja uzduž Velikopoljske i Masleničke ulice s odgovarajućim prometnim znakovima i odgovarajućom prometnom signalizacijom – zaključak, donosi se

11. Pitanja, prijedlozi i obavijesti.

Ad 1.  Izvješće o radu VMO Veliko Polje u 2021. godini (oba saziva) 
U raspravi sudjeluju: Marsela Alić, Milenko Arapović, Vanja Rodić

Na temelju članka 21. Poslovnika o radu Vijeća Mjesnog odbora Veliko Polje, Vijeće Mjesnog odbora Veliko Polje, na 8. sjednici održanoj 17. siječnja 2022. godine, donijelo je 

Izvješće o radu Vijeća Mjesnog odbora Veliko Polje

za  2021. godinu

1. UVODNE NAPOMENE

 Vijeće Mjesnog odbora Veliko Polje je svoj rad i djelovanje usmjerilo na razvoj mjesnog odbora, a na temelju Statuta grada Zagreba, Poslovnika Vijeća Mjesnog odbora Veliko Polje i Pravila Mjesnog odbora Veliko Polje.


 Osnovne djelatnosti bile su usmjerene na poboljšanje infrastrukturnih problema, donošenjem akata Vijeća i sudjelovanje u donošenju odluka Vijeća Gradske četvrti Novi Zagreb – istok, te se vodilo računa o zadovoljavanju potreba građana obzirom na prioritete.

2. O RADU VIJEĆA

U svibnju 2021. godine, održani su izbori za Vijeće Mjesnog odbora Veliko Polje.

Dana 25. lipnja 2021. godine, konstiruiran je treći saziv Vijeća Mjesnog odbora Veliko Polje, koje broji 5 članova.

Koristeći podatke iz zapisnika sa sjednica Vijeća Mjesnog odbora Veliko Polje iskazujemo zbirne brojčane pokazatelje o osnovnim oblicima rada Vijeća Mjesnog odbora Veliko Polje.

2. a. 
SJEDNICE VIJEĆA

2. a. a.
 Održano sjednica Vijeća


U 2021. godini ukupno je održano 10 sjednica Vijeća Mjesnog odbora Veliko Polje, od toga:

a) treći saziv Vijeća 3 sjednice
b) četvrti saziv Vijeća 7 sjednica




2. a. b. Točke dnevnog reda



Ukupni broj točaka dnevnog reda na svim sjednicama Vijeća Mjesnog odbora Veliko Polje u 2021. godini je 72,  odnosno prosječno 7 točki dnevnog reda po sjednici Vijeća, od toga :

a) 9 točki dnevnog reda u trećem sazivu vijeća, odnosno prosječno 3 točke dnevnog reda po sjednici

b) 63 točke dnevnog reda u četvrtom sazivu Vijeća, odnosno prosječno 9 točki dnevnog reda po sjednici

2. a. 3. Trajanje sjednica Vijeća



Ukupno vrijeme trajanja sjednica Vijeća Mjesnog odbora Veliko Polje u 2021. je 13,30 sati, odnosno prosječno trajanje svake sjednice je 1,20 sati, od toga:

a) 2,30 sati u trećem sazivu Vijeća, odnosno prosječno trajanje svake sjednice je 45 minuta.

b) 11 sati u četvrtom sazivu Vijeća, odnosno prosječno trajanje svake sjednice je 1 sat 

2. a. 4. Prisutnost članova Vijeća sjednicama



Prisutnost članova Vijeća Mjesnog odbora Veliko Polje sjednicama Vijeća u 2021. u prosjeku 5 od 5 članova vijeća je redovito prisustvovalo sjednicama Vijeća, od toga:

a) 4 od 5 članova u trećem sazivu Vijeća

b) 5 od 5 članova u četvrtom sazivu Vijeća

2. a. 5. Hitni sazivi sjednica i dopunske točke Dnevnog reda



Nije bilo sjednica sazvanih po hitnom postupku u  2021.



Bile su  2 dopunske točke dnevnog reda u četvrtom sazivu Vijeća u 2021.

2. a. 6. Rezultat rada Vijeća



Rezultat rada Vijeća na sjednicama jest donošenje odgovarajućeg akta po svakoj pojedinoj točki dnevnog reda.



Ukupni broj akata donesen na sjednicama Vijeća Mjesnog odbora Veliko Polje u 2021. je 62, od toga:


a) 6 akata donesenih u trećem sazivu Vijeća


b) 56 akata donesenih u četvrtom sazivu Vijeća

2. a. 7. Kvaliteta odlučivanja na sjednici Vijeća

            Kvaliteta odlučivanja na sjednici Vijeća ovisi i o broju sudionika u raspravi po pojedinoj točci dnevnog reda, te o dosegnutoj većini glasova potrebnih za zaključenje pojedine točke dnevnog reda.



Prosječni broj članova Vijeća Mjesnog odbora Veliko Polje koji su sudjelovali u raspravi po pojedinoj točci dnevnog reda u  2021. je 5 članova Vijeća, od toga:


a) 4 člana u trećem sazivu Vijeća


b) 5 članova u četvrtom sazivu Vijeća

            Točke dnevnog reda koje su usvojene jednoglasno na sjednicama Vijeća Mjesnog odbora Veliko Polje  u  2021. iznosi 57 točki dnevnog reda, od toga:

a) 6 točki je usvojeno  jednoglasno u trećem sazivu Vijeća

b) 51 točka je usvojena jednoglasno u četvrtom sazivu Vijeća

2. a. 8. Redovitost pozivanja na sjednice Vijeća



Na sjednice Vijeća Mjesnog odbora Veliko Polje pozivaju se predstavnici Vijeća Gradske četvrti Novi Zagreb - istok kada je njihovo prisustvovanje neophodno.

2. a. 9. Prisustvovanje građana ili grupe građana sjednicama Vijeća


Na sjednicama Vijeća Mjesnog odbora Veliko Polje u  2021. sudjelovali su građani  u četvrtom sazivu Vijeća. 

2. b. Radna tijela Vijeća



Vijeće Mjesnog odbora Veliko Polje osnovalo je radna tijela s ciljem poboljšanja kvalitete i racionalnosti odlučivanja na sjednicama Vijeća.

Radna tijela Vijeća Mjesnog odbora Veliko Polje su:

a) Mandatno povjerenstvo 

2. c. Predsjednik Vijeća



Dužnosti predsjednika Vijeća definirane su odredbama Poslovnika Vijeća Mjesnog odbora Veliko Polje (članak 16) i te odredbe predstavljaju osnov za prikaz kvantitativnih pokazatelja o aktivnostima predsjednika vijeća.



Predsjednik Vijeća saziva sjednicu Vijeća najmanje jedanput u dva mjeseca. Vijeće Mjesnog odbora Veliko Polje odnosno predsjednik Vijeća daje mišljenje Vijeću Gradske četvrti Novi Zagreb - istok u roku, o pitanjima koja su važna za Vijeće Mjesnog odbora. Predsjednik Vijeća izvješćuje Vijeće o pitanjima o kojima ga informira Vijeće Gradske četvrti Novi Zagreb - istok.

2. d. Potpredsjednik Vijeća

 Potpredsjednik Vijeća obnaša svoje dužnosti sukladno odredbama Poslovnika Vijeća Mjesnog odbora Veliko Polje (članak 17.)

2. e. Članovi Vijeća

Prava i dužnosti članova Vijeća određena su odredbama članka 18. Poslovnika Vijeća Mjesnog odbora Veliko Polje.

2. 2. SADRŽAJ RADA VIJEĆA



Vijeće Mjesnog odbora donijelo je Prijedlog akcija za izradu Plana malih komunalnih akcija Gradske četvrti Novi Zagreb – istok i Financijski plan.

3. ZAKLJUČNE OCJENE


Vijeće Mjesnog odbora Veliko Polje svojim je radom doprinijelo razvoju mjesnog odbora i poboljšanju uvjeta življenja na području mjesnog odbora.

KLASA: 024-08/22-003/116
URBROJ: 251-13-11-9-22-4
Zagreb,  24. siječnja 2022.

Predsjednica

Vijeća Mjesnog odbora

Veliko Polje










Marsela Alić

Vijeće Mjesnog odbora Veliko Polje JEDNOGLASNO ( 3 „za“ od 3) donosi
ZAKLJUČAK

Vijeće MO Veliko Polje donosi zaključak u kojem prihvaća Izvješće o radu VMO Veliko Polje u 2021. godini.
Ad 2.   Program rada VMO Veliko Polje za 2022. godinu 

Na temelju članka 28. Poslovnika o radu Vijeća Mjesnog odbora Veliko Polje, Vijeće Mjesnog odbora Veliko polje,  na 8. sjednici održanoj 15. siječnja 2022. godine,  donijelo je 

P R O G R A M   R A D A

VIJEĆA MJESNOG ODBORA VELIKO POLJE

za 2022.  godinu

I. POLAZNE OSNOVE

                Djelovanje Vijeća Mjesnog odbora Veliko Polje (u nastavku: Vijeće) polazi od sagledavanja stanja, potreba i problema Mjesnog odbora:

1. stanju komunalne infrastrukture, potrebe uređenja naselja, kvalitete komunalnog standarda, kvalitete stanovanja;

2. potrebom sanacije starih cesta i izgradnje novih;

3. uređenja postojećih parkova i zelenih površina;

4. izgradnjom prostora za društvene potrebe;

5. modernizacijom dječjih igrališta s novom opremom;

6. predlaganja i praćenja mjera i akcija za zaštitu i unapređivanje okoliša, te učinkovitiji rad komunalnih službi;

7. sveobuhvatnom i temeljitom analizom ukupnog stanja i strukture stanovništva na području Mjesnog odbora, kao osnovom za osmišljavanje djelovanja Vijeća u pitanjima iz njihove nadležnosti;

8. osmišljavanju koncepta razvoja Mjesnog odbora temeljem na obilježjima, strukturi i potrebama stanovništva Mjesnog odbora.

                Vijeće će također djelovanje u tekućoj godini usmjeriti i na daljnjem stvaranju neophodnih normativno – organizacijskih i drugih uvjeta za kvalitetno funkcioniranje Mjesnog odbora.

II. GLAVNI CILJEVI

                Sukladno svojim ovlastima, definiranim Zakonom o gradu Zagrebu, Statutu grada Zagreba i Poslovnika Vijeća Mjesnog odbora, Vijeće u 2022. godini, želi ostvariti slijedeće ciljeve:

1. nakon analize i utvrđivanja postojećeg stanja u objektu mjesne samouprave, te zaključcima za njihovo korištenje sukladno istinskom zajedničkom interesu građana, političkih stranaka, udruga hrvatskih branitelja, udruga koje okupljaju zdravstveno ili socijalno hendikepirane osobe, te udruga djece, mladih i starijih osoba; usmjeriti na zadovoljavanje sveukupnih potreba građana;

2. osigurati sustavno prikupljanje i obradu, te primjerenu dostupnost javnosti svih bitnih podataka o području Mjesnog odbora, kao nužne pretpostavke za ostvarivanje osmišljenog utjecaja građana i njihovih predstavničkih tijela na razvoj Mjesnog odbora (posebice u pogledu komunalne opremljenosti i uređenja naselja, održavanja komunalnog reda i zaštite okoliša, djelovanja javnih službi itd.);

3. omogućiti članovima Vijeća, kao i drugih zainteresiranim građanima, pravodobnu i potpunu informiranost o odlučivanju gradskih upravnih tijela grada Zagreba o pitanjima od interesa za Mjesni odbor, a radi ostvarivanja primjerenog utjecaja na odluke (davanje mišljenja, te podnošenje inicijativa i prijedloga);

III. ZADACI I ROKOVI

                Radi postizanja ovih Programom utvrđenih ciljeva, Vijeće će, na svojim radnim sjednicama tijekom 2022. godine, u naznačenim rokovima, raspraviti i donijeti odgovarajuće akte, naročito o slijedećim pitanjima;

1. održavanje sjednica Radnih skupina;

2. informiranje o planovima Vijeća Gradske četvrti Novi Zagreb - istok;

3. analiza stanja objekta mjesne samouprave na području Mjesnog odbora;

4. donošenje zaključaka o načinu angažiranja članova Vijeća u praćenju stanja u pojedinim dijelovima Mjesnih odbora (zaduženjima, dežurstvima u mjesnim samoupravama, praćenja problema u komunalnoj infrastrukturi);

5. donošenje izvješća o radu za 2021. godinu;

6. donošenje Plana malih komunalnih akcija za 2022. godinu;

7. suradnje Vijeća Mjesnog odbora sa svim udrugama građana, udrugama, sportskim, kulturnim, zdravstvenim, humanitarnim i drugim organizacijama sa područja Mjesnog odbora.

IV. TEKUĆA PITANJA

                Vijeće će, osim navedenog, tijekom 2022. godine, raspravljati i o drugim pitanjima koja sukladno Statutu grada Zagreba, ocijeni značajnim. 

KLASA: 024-08/22-003/116
URBROJ: 251-13-11-9-22-5 
Zagreb, 24. siječnja 2022.



                                                         P R E D S J E D N I CA

                                                                                    
VIJEĆA MJESNOG ODBORA

                                                                                          
        VELIKO POLJE

                                                                                                      Marsela  Alić
U raspravi sudjeluju: Marsela Alić, Milenko Arapović, Vanja Rodić
Vijeće Mjesnog odbora Veliko Polje JEDNOGLASNO ( 5 „za“) donosi

ZAKLJUČAK
MO Veliko Polje donosi zaključak u kojem prihvaća Program rada Vijeća Velikog Polja. 
Ad 3.   Prijedlozi izmjene programa održavanja za 2022.godinu u naselju Veliko Polje.
U raspravi sudjeluju: Marsela Alić, Milenko Arapović, Vanja Rodić
Nakon analize tablica od Čistoće i Zrinjevca vijećnici su uočili da na popisu postoje površine i ulice koje ne postoje u Velikom Polju. 

                   Vijeće Mjesnog odbora Veliko Polje JEDNOGLASNO ( 3 „za“ od 3) donosi

ZAKLJUČAK

Vijeće je donijelo zaključak u kojem traži reviziju tablica, utvrđivanje stvarnog stanja i izmjenu programa čišćenja i održavanja.
Ad 4.   Obilježavanje parkirnih mjesta Mjesnog odbora Veliko Polje 

U raspravi sudjeluju: Marsela Alić, Milenko Arapović, Vanja Rodić
Vijeće Mjesnog odbora Veliko Polje JEDNOGLASNO ( 3 „za“ od 3) donosi

ZAKLJUČAK
Vijećnici MO Veliko Polje traže od Grada Zagreba označavanje parkirnih mjesta Vijeća mjesnog odbora s pripadajućom fizičkom zaprekom i priborom za pristup istima.
Ad 5. Obnova autobusnog stajališta Veliko Polje ispred autosalona Toyota - informacija
Predsjednica VMO Veliko Polje informirala je Vijeće o pokrenutom postupku za prikupljanje dokumentacije za obnovu autobusnog stajališta ispred autosalona Toyota.
Ad 6.   Saniranje rupa na cesti prema Velikoj Mlaki 

U raspravi sudjeluju: Marsela Alić, Milenko Arapović, Vanja Rodić

Vijeće Mjesnog odbora Veliko Polje JEDNOGLASNO ( 3 „za“ od 3) donosi

ZAKLJUČAK

Zahtjev za sanacijom kolnika od strane Grada Velike Gorice jer su kamioni ulazili u Veliku Mlaku kroz tu ulicu - Velikopoljska, Prilaz Zagrebačkoj cesti, Nadinska ulica, Velikomlačka – cca 50 metara.
Ad 7. Zahtjev za povremeno korištenje prostora Mjesne samouprave Veliko Polje za potrebe političke stranke Bandić Milan 365- Stranka rada i solidarnosti 

U raspravi sudjeluju: Marsela Alić, Milenko Arapović, Vanja Rodić

Vijeće Mjesnog odbora Veliko Polje JEDNOGLASNO ( 3 „za“ od 3) donosi

ZAKLJUČAK

Vijeće Mjesnog odbora Veliko Polje prihvaća zahtjev za povremeno korištenje prostora Mjesne samouprave Veliko Polje za potrebe političke stranke Bandić-Milan 365 – Stranka rada i solidarnosti.

Ad 8. Uklanjanje viška nepotrebnih prometnih znakova i zabrana parkiranja teretnih vozila u Cetinskoj ulici 

U raspravi sudjeluju: Marsela Alić, Milenko Arapović, Vanja Rodić

Vijeće Mjesnog odbora Veliko Polje JEDNOGLASNO ( 3 „za“ od 3) donosi

ZAKLJUČAK

Vijeće je donijelo zaključak u kojem traži uklanjanje viška prometnih znakova STOP u Cetinskoj ulici jer se nekoliko znakova STOP nalazi na udaljenosti od tridesetak metara.








ZAKLJUČAK

Vijeće je donijelo zaključak u kojem traži postavljanje znaka zaustavljanja i parkiranja teretnih vozila težih od 7,5 t u Cetinskoj ulici jer je ulica namijenjena kolnom prometu i pješacima te nije u gabaritima za zaustavljanje i parkiranje teretnih vozila.

Ad 9. Zahtjev prema Gradskom uredu za prostorno uređenje, izgradnju grada, graditeljstvo, komunalne poslove i promet vezano za ispravnost građenja objekata na križanju Imotske i Gajeve ulice.
U raspravi sudjeluju: Marsela Alić, Milenko Arapović, Vanja Rodić

Vijeće Mjesnog odbora Veliko Polje JEDNOGLASNO ( 3 „za“ od 3) donosi

ZAKLJUČAK

Vijeće traži od Gradskog ureda za prostorno uređenje, izgradnju grada, graditeljstvo, komunalne poslove i promet da provjeri ispravnost građenja objekta na križanju Imotske i Gajeve ulice, odnosno je li objekt u dozvoljenim gabaritima te upozoravamo na problem s nedostatkom zelenih površina i parkirnih mjesta.
Ad 10. Zahtjev za izdavanjem znaka zabrane zaustavljanja  i parkiranja uzduž Velikopoljske i Masleničke ulice s odgovarajućim prometnim znakovima i odgovarajućom prometnom signalizacijom

Vijeće traži od nadležnog gradskog ureda postavljanje prometnog znaka zabrane zaustavljanja i parkiranja vozilima cijelom dužinom Velikopoljske u oba prometna smjera jer ulicom prometuje redovna autobusna linija, a ulica je uska. Parkiranje kamiona znatno otežava promet i smanjuje preglednost.

Ad 11. Pitanja, prijedlozi i obavijesti

a) Savjet – provjeriti prvo sa gradskom četvrti što se može napraviti po pitanju naših ulica – oborinske vode, kanalizacija

b) Prijedlog – kontaktirati MO Kajzerica u vezi inicijative za smanjenje koeficijenta preizgrađenosti

c) Ured za obrazovanje je nositelj izgradnje vrtića.
d) Podijeliti sve dokumente i odgovore od gradskih službi.
S obzirom na to da više nije bilo pitanja niti prijedloga, predsjednica Vijeća zaključuje sjednicu u 20.35 sati.    
Zapisnik vodio:

Vanja Rodić
                                                                                                            Predsjednica








         Vijeća Mjesnog odbora








                 Veliko Polje









                Marsela Alić                                                               
